**Международни лектори и жури от доказани експерти ще завладеят ФАРА 2025**

*Фестивалът обяви и краен срок за подаване на заявки за конкурса   
до 15 април*

По време на двадесет и петия форум на креативната индустрия – ФАРА, публиката ще може да се наслади на вдъхновяващи лекции на международни комуникационни специалисти. Тази година двата конкурса в рамките на Фестивала – Творчески и Медиен, отново ще преминат под надзора на взискателно жури, съставлявано от комуникационни експерти с доказан опит и професионални постижения. ФАРА 2025 “Раждат се звезди“ ще зареди аудиторията и участниците с много емоции, както и с нова награда за най-младите таланти.

**Творчески конкурс**

Журито на Творческия конкурс се състои от творчески лидери и независими експерти от рекламната и творческа индустрия с впечатляваща професионална биография, практикуващи в България и в чужбина, които ще имат задачата да оценят и наградят кандидатури в 38 категории и подкатегории.

**Професионалистите, които ще определят победителите в Творческия конкурс на ФАРА 2025, са**:

* **Александър Братимиров** - Партньор и творчески директор, Human
* **Боби Петров** - Creative & Strategy Director, All Channels Group
* **Владимир Димитров** - Творчески Сенсей, Saatchi & Saatchi Sofia
* **Георги Тошев** – Журналист и продуцент (независим експерт)
* **Гергана Минчева** - Creative Lead, Next DC
* **Драгомир Дочев** - Творчески директор, Huts Group
* **Емине Пачеджи** - Global Strategy & Innovation PMO (независим експерт)
* **Желез Атанасов** - Strategic Planning Director, Noble Graphics
* **Иван Ланджев** – Chief Creative Officer, guts&brainsDDB
* **Иван Пеев** - Илюстратор, дизайнер и художник (независим експерт)
* **Младен Пенев** - Визуален артист и арт директор (независим експерт)
* **Неда Морфова** – Режисьор (независим експерт)
* **Николай Иванов** - Основател на студио Lobster ™ и L44 Space™, аниматор и криейтив директор (независим експерт)

Модератор на журирането ще бъде **Ирина Тончева.**

**Медиен конкурс**

Жури, съставено от доказани специалисти с богат опит в изготвянето на медийни стратегии и креативни подходи, ще отличи стратегически най-успешните медийни кампании, реализирани през последната година. Кандидатурите в 11 категории и подкатегории на Медийния конкурс ще бъдат оценени и наградени от:

* **Александър Гагов** – Managing Director - Connected/All Channels Group
* **Анелия Стоянова** - Управляващ партньор, IQ Media/The Smarts Group
* **Ирина Поррузиан** – Chief Revenue Officer, Нетинфо
* **Мария Щерева** - Медия директор, Zenith Media, част от Publicis Groupe Bulgaria
* **Сирма Пенкова** - Бизнес журналист, Капитал
* **Христо Топузов** - Creative Lead and Integrated Client Director, dentsu
* **Ясен Георгиев –** Head of Media, gutsandbrainsDDB / adhub

Журирането ще бъде модерирано от **Десислава Димова.**

**Вдъхновяващите лектори на ФАРА 2025**

И тази година по време на Фестивала опит и знания ще споделят доказани международни експерти - професионалисти от сферата на комуникациите и рекламата с богато портфолио от професионални успехи и практически умения.

**Д-р Карл У. Джоунс** е един от най-награждаваните арт директори в мексиканската реклама и е сред топ 20 творчески директори в Канада. В кариерата си е спечелил над 500 награди, включително и от Cannes Lions. Той е и изследовател, признат в световен мащаб като авторитетна личност в рекламата, канен в 12 държави да води семинари, сред които Clio’s Asia в Шанхай, Marketing Magazine в Торонто, El Ojo в Буенос Айрес, SXSW (South by Southwest) в Остин и Американската академия по реклама.

**Кевин Суонепул** е главен изпълнителен директор на [The One Club for Creativity](https://www.oneclub.org/) — неправителствената организация зад едни от най-престижните награди в индустрията, включително [The One Show](https://oneshow.org/) и [ADC Annual Awards.](https://adcawards.org/) С над 27 години лидерски опит, Кевин има уникален поглед над глобалната креативност и развиващата се роля на идеите в рекламата, дизайна и дигиталните иновации. Бивш собственик на агенция и “ветеран” в Apple, той силно подкрепя развитието на творческото съвършенство и развитието на индустрията.

**Коста Шнайдер** е главен творчески директор на Publicis Groupe Украйна и Чехия, Saatchi & Saatchi Прага, и е многократно награждаван творчески лидер, президент на ADC\*UA и силно вярващ в силата на идеите. Той стои зад въздействащи кампании като Motherland Pride и The Minefields Honey, и е петкратен носител на Cannes Lions — с поне един „Лъв“ всяка година от 2021 насам. Работата му е призната също и от Effie Europe, D&AD, The One Show, Epica, Clio, ANDY и много други, а самият той е бил в журито на най-престижните световни фестивали за креативност.

Повече за лекционния панел на ФАРА 2025 може да намерите [тук](https://www.fara.bg/lecturers).

**Изгряващите звезди на ФАРА 2025**

И тази година на ФАРА ще се раждат звезди. Но на двадесет и петото издание на Фестивала те ще заблестят още по-ярко благодарение на специалната награда „Изгряваща звезда“, която БАКА въвежда през 2025 година. В категорията Фестивалът ще отличи талантите и техния принос към успеха на агенциите, в които работят.

Всяка комуникационна агенция - участник във ФАРА 2025, има право да номинира по един кандидат (служител на агенцията), като няма ограничение за професионалната му специализация.

Информация за наградата и регламента за връчването ѝ можe да намерите [тук.](https://www.fara.bg/view-newsbg/118)

**Последна възможност за участие в Творчески и Медиен конкурс**

Платформата за подаване на заявки за конкурсната програма на Фестивала ще бъде отворена до **15 април.** Всички, пропуснали да заявят своето желание за участие, могат да го направят в рамките на посочения срок. Повече информация относно регламента на конкурса може да бъде намерена на сайта на ФАРА [тук.](https://www.fara.bg/reglament)

**Заявки за акредитации за събитието**

Отворената е и платформата за заявки за акредитации за събитието на ФАРА 2025, което ще се проведе **от 5 до 7 юни** в **Международен конгресен център – Бургас.** Повече информация относно цени и достъп до Фестивала може да откриете [тук.](https://www.fara.bg/accreditations)

**ФАРА 2025 събира отново заедно рекламната общност благодарение на силната подкрепа от Нова Броудкастинг Груп и НетИнфо.**

**Двадесет и петото издание на Фестивала се осъществява с партньорството на Община Бургас.**

**ФАРА 2025 се осъществява в партньорство с творчески агенции Saatchi & Saatchi Sofia, Publicis Dialog България и агенция за PR и стратегически комуникации MSL Sofia, част от Publicis Groupe България.**

***За ФАРА***

*ФАРА е най-големият рекламен форум и най-престижното събитие на комуникационната индустрия в България. Фестивалът се организира от Българската асоциация на комуникационните агенции. През 2025 година ще се проведе неговото двадесет и пето издание. В лекционната програма на ФАРА през годините са присъствали световноизвестни личности, като Oliviero Toskani, Dave Trott, Hamish McRae, Steve Henry, Oscar Farinetti, Yonathan Dominitz, Jorg Riommi, както и професионалисти – българи с постижения на международно ниво – Антоанета Мечанова, проф. Богдан Драгански, Димитър Караниколов, Александър Калчев и други.*

*Конкурсната програма е отворена за участие на комуникационни агенции, които се състезават в редица категории на Творческия и Медийния конкурси към ФАРА. Агенцията, събрала най-много точки в Творческия конкурс, получава отличието „Творческа агенция на годината“. Отличието „Медийна агенция на годината“ се връчва на агенцията, събрала най-много точки в Медийния конкурс. ФАРА отличава и рекламодателите, като връчва специалната награда „Рекламодател на годината“ на компанията, събрала най-много точки от всички категории в Творческия и Медийния конкурси.*

*БАКА е член на Art Directors Club of Europe, а с това ФАРА е част от системата на конкурси, чийто победители се допускат до участие в ADCE Awards.*

*За повече информация посетете* [*www.fara.bg*](http://www.fara.bg)*.*

***За БАКА***

*Българската асоциация на комуникационните агенции (БАКА) е създадена през 1995 година като независима, доброволна обществена организация. Като браншова организация, БАКА способства за утвърждаването на рекламната дейност като важна и неотменна сфера в модерната пазарната икономика. Асоциацията е пълноправен член на Европейската асоциация на комуникационните агенции (ЕАСА), член на Art Directors Club of Europe. и е съучредител на Националния съвет за саморегулация.*

*БАКА е официален и изключителен представител на „International Festival of Creativity”, обединяващ фестивалите Cannes Lions, Eurobest, Dubai Lynx и Spikes Asia. БАКА организира в България с лиценз наградите за ефективност на маркетинговите комуникации Effie Awards. Асоциацията е организатор на фестивалa ФАРА.*

*Повече за БАКА може да научите на* [*www.baca.bg*](http://www.baca.bg)*.*

***За повече информация:***

*Таня Йорданова*

*Българска асоциация на комуникационните агенции*

*+359 888 061 880;* [*fara@baca.bg*](mailto:fara@baca.bg)*;* [*www.fara.bg*](http://www.fara.bg)

*Ива Григорова*

*Директор PR бизнес, MSL Sofia*

*+359 887 917 267;* [*iva.grigorova@mslgroup.com*](mailto:iva.grigorova@mslgroup.com)

*Габриела Тодорова*

*PR Consultant, MSL Sofia*

*+359 889 202 517;* [*gabriela.todorova@mslgroup.com*](mailto:gabriela.todorova@mslgroup.com)